დონეცკის რეფერენდუმი
ჟენევაში მიღწეული შეთანხმების მიუხედავად, აღმოსავლეთ უკრაინაში პრორუსი სეპარატისტები ავტონომიის მოთხოვნით გამოდიან.
დონეცკი აღმოსავლეთ უკრაინის ერთ-ერთი იმ ქალაქთაგანია, რომელშიც პრორუსულად განწყობილი მოსახლეობა ავტონომიის მოთხოვნით გამოდის. დენის პუშილინი ხელმძღვანელობს ჯგუფს, რომელსაც „დონეცკის სახალხო რესპუბლიკა“ ქვია. ისინი ამჟამად ქალაქის სამთავრობო შენობებს აკონტროლებენ. დენისი ამბობს, რომ 11 მაისს რეგიონის ფედერალიზაციის შესახებ რეფერენდუმი აუცილებლად ჩატარდება. - ამბობს ის. მარტში ყირიმში ანალოგიური რეფერენდუმი ჩატარდა. ძირითადად პრორუსი მოსახლეობით დასახლებულ ნახევარკუნძულზე მოსახლეობამ ხმა უკრაინისგან გამოყოფას და რუსეთთან შეერთებას მისცა, რასაც რუსეთის მიერ ყირიმის ანექსია მოჰყვა. სერგეი გერასიმოვი, დონეცკში შეიარაღებული დაჯგუფების მეთაური ამბობს, რომ ის ავტონომიის მომხრეა, მაგრამ რუსეთთან შეერთება არ სურს. - აცხადებს ის. აღმოსავლეთ უკრაინის პრორუსულად განწყობილ ლიდერებს ამ ეტაპზე ეუთოს თანამშრომლები ხვდებიან და წინააღმდეგობების მშვიდობიანი გზით მოგვარების გზებზე მათთან მოლაპარაკებებს მართავენ. ევროპის უშიშროების და თანამშრომლობის ორგანიზაციის წარმომადგენელი მარკ ეზერინგტონი თვლის, რომ საუბრები ჯერჯერობით კონსტრუქციულ ჩარჩოებში მიმდინარეობს. - აცხადებს ეუთოს წარმომადგენელი. თუმცა, უკრაინის დედაქალაქში განწყობა ბევრად უფრო კატეგორიულია. უკრაინის უშიშროების სამსახურის სპიკერი აცხადებს, რომ ხელისუფლება „კრიმინალურ ქმედებაზე ადეკვატური რეაგირების უფლებას იტოვებს“.